ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
جنگلات سے متعلق علوم کے شعبے میں ماحولیات کی وزارت اور یونیورسٹی آف برٹش کولمبیا کے درمیان مفاہمت نامے پر دستخط
نئی دہلی، 20فروری 2019؍ماحولیات، جنگلات اور آب وہوا کی تبدیلی کی وزارت اور یونیورسٹی آف برٹش کولمبیا، کنیڈا کے درمیان آج نئی دہلی میں اگلے دس برسوں کے لئے جنگالات سے متعلق علوم کے شعبے میں ایک مفاہمت نامے پر دستخط کئے گئے۔اس مفاہمت نامے کے تحت دونوں ادارے جنگلات سے متعلق علوم کے شعبے میں اپنے اپنے متعلقہ اداروں ،مثلاً انڈین کونسل آف فاریسٹری ریسرچ اینڈ ایجوکیشن ، وائلڈ لائف انسٹی ٹیوٹ آف انڈیا، فاریسٹ سروے آف انڈیا، اندرا گاندھی نیشنل فاریسٹ اکیڈمی اور ڈائریکٹوریٹ آف فاریسٹ ایجوکیشن ، دہرادون، اتراکھنڈ، انڈیا اور یونیورسٹی آف برٹش کولمبیا، وین کوور، کنیڈا کے ذریعے مستقبل میں باہمی اشتراک و تعاون کے لئے نئےمواقع تلاش کریں گے۔
اس مفاہمت نامے سے طلباء ، محققین اور اساتذہ کے تبادلے،تحقیقی پروجیکٹوں کی ترقی، ذریعے معاش کے مواقع کے فروغ اور جنگلات پر منحصر طبقات کی آمدنی میں اضافہ کرنے میں مدد ملے گی۔ اس کے علاوہ اس مفاہمت نامےکے ذریعے صنعتوں کو جنگلات کے وسائل کو بہتر استعمال کرنے میں بھی مدد ملے گی۔مزید برآں متعلقہ اداروں کے ذریعے مختلف شراکت داروں کو ٹیکنالوجی تک رسائی حاصل رہے گی۔
اس مفاہمت نامے میں باہمی اشتراک و تعاون کےجن کلیدی شعبوں کو شامل کیا گیا ہے، درج ذیل ہیں:
- لکڑی سے متعلق علوم ، جنگلاتی وسائل کے بندوبست، آب و ہوا کی تبدیلی کے طریقہ کار کو اپنانا ،آب ہوا کی تبدیلی کی روک تھام ،جنگلاتی جینیٹکس اور افزائش ، وائلڈ لائف، ایکو لوجی، ریموٹ سینسنگ ، کیڑے مکوڑے اور ضرر رساں امراض، نباتات اور حیوانات کے تحفظ ، بایوٹیکنالوجی، حیاتیاتی توانائی اور بایوایکونومی سے متعلق باہمی تحقیق اور اشتراک و تعاون ۔
- انٹرن شپ اور دیگر اسکالر شپ کے مواقع کے ذریعے طلباء ؍محققین، اساتذہ اور پوسٹ- ڈاکٹورل محققین کا تبادلہ۔
- اعدادو شمار کو اکٹھا کرنے سے متعلق اورجنگلاتی ترقی ، حیاتیاتی تنوع اور آب و ہوا کی تبدیلی کے پیرامیٹرز کے لئے جنگلاتی ایجادات کے تحت مستقل نمونہ پلاٹوں کا معائنہ اور تجزیہ۔
- ریموٹ سینسنگ اور فیلڈ اِنوینٹری ڈیٹا کو جوڑنے کے لئے مناسب پروٹوکول کی ترقی سے متعلق تربیت اور ایکسپوزر۔
- مشترکہ کانفرنسوں ، سیمیناروں، ورکشاپوں اور نمائشوں کا اہتمام۔
یونیورسٹی آف برٹش کولمبیا، تحقیق و تعلیم کا ایک عالمی مرکز ہے۔یہ ادارہ دنیا بھرکی بہترین یونیورسٹیوں میں سے ایک ہے۔دنیا کی بہترین یونیورسٹیوں کی درجہ بندی میں اس ادارے کا نام مسلسل آتا ہے۔ اس ادارے کے ساتھ اشتراک سے طلباء، عملہ اور اساتذہ کی حوصلہ افزائی ہوگی۔انہیں سیکھنے کی نئی راہیں میسرآئیں گے،علاوہ ازیں انہیں نئی دریافت ور ایجادات کے قیادت کرنے میں مدد فراہم ہوگی۔
م ن۔م ع۔ن ع
U: 1147
(Visitor Counter : 93
وزیراعظم کا دفتر
بالی، انڈونیشیا میں بھارتی برادری اور بھارت کے دوستوں کے ساتھ وزیر اعظم کی بات چیت
وزیر اعظم جناب نریندر مودی نے 15 نومبر 2022 کو انڈونیشیا کے شہر بالی میں بھارت نژاد برادری کے 800 سے زائد اراکین اور بھارت کے دوستوں سے خطاب کیا اور ان سے بات چیت کی۔ یہ پرجوش اور متنوع مجمع پورے انڈونیشیا سے اکٹھا ہوا تھا۔
اپنے خطاب کے دوران، وزیر اعظم نے بھارت اور انڈونیشیا کے درمیان قریبی ثقافتی اور تہذیبی روابط کو اجاگر کیا۔ انہوں نے دونوں ممالک کے درمیان پائیدار ثقافتی اور تجارتی روابط کو اجاگر کرنے کی غرض سے ’’بالی جترا‘‘ کی قدیم روایات کا حوالہ دیا۔ انہوں نے مختلف شعبوں میں بھارت اور انڈونیشیا کے مابین مشترکہ چیزوں کو بھی اجاگر کیا۔
وزیر اعظم نے، اپنے گود لیے ہوئے وطن کے لیے سخت محنت اور لگن کے ذریعہ غیر ممالک میں بھارت کے رتبے اور وقار میں اضافہ کرنے کے لیے برادری کے اراکین کی ستائش کی۔ انہوں نے بھارت-انڈونیشیا تعلقات میں مثبت پیش رفت، اور اسے مضبوطی فراہم کرنے میں بھارتی برادری کے اراکین کے ذریعہ اداکیے گئے اہم کردار کے بارے میں بھی بات کی۔
وزیر اعظم نے بھارت کی نمو کی داستان، اس کی حصولیابیوں اور مختلف شعبوں یعنی ، ڈجیٹل تکنالوجی، مالیہ، صحت، ٹیلی مواصلات اور خلاء، میں ملک کی پیش رفت کو اجاگر کیا ۔ انہوں نے اس بات کا بھی ذکر کیا کہ ترقی سے متعلق بھارت کے روڈمیپ میں دنیا کی اقتصادی امنگیں شامل ہیں اور آتم نربھر بھارت کا خواب دنیا کی فلاح و بہبود کے جذبہ کا مظہر ہے۔
وزیر اعظم نے برادری کے اراکین اور بھارت کے دوستوں کو 8 سے 10 جنوری 2023 کے درمیان مدھیہ پردیش کے شہر اندور میں منعقد ہونے والے آئندہ پرواسی بھارتیہ دیوس اجلاس ، اور اس کے بعد گجرات میں منعقد ہونے والے پتنگ میلے میں شرکت کے لیے مدعو کیا ۔
صدر جمہوریہ کا سکریٹریٹ
پانچ ملکوں کے سفیروں نے بھارت کی صدر جمہوریہ کو اپنی اسناد پیش کیں
بھارت کی صدر جمہوریہ محترمہ دروپدی مرمو نے آج کو راشٹرپتی بھون میں منعقدہ ایک تقریب میں شام عرب جمہوریہ ، چیک جمہوریہ، کانگو جمہوریہ ،نورو جمہوریہ اور مملکت سعودی عرب کے سفیروں / ہائی کمشنروں سے اسناد وصول کیں۔
جن سفیروں /ہائی کمشنروں نے اپنی اسناد پیش کیں وہ ہیں:
- عزت مآب ڈاکٹر بسم الخطیب ،شام عرب جمہوریہ کے سفیر
- عزت مآب ڈاکٹر ایلسکا زگووا ،چیک جمہوریہ کی سفیر
- عزت مآب جناب ریمنڈ سرگے بیل ،کانگو جمہوریہ کے سفیر
- عزت مآ ب محترمہ میر لین انیم ون موسز،نورو جمہوریہ کی ہائی کمشنر
- عزت مآب جناب صالح عید الحسینی ،مملکت سعودی عرب کے سفیر
بجلی کی وزارت
این ٹی پی سی نے مالی سال 2021میں بجلی کاری کو پیش کیا
مالی سال 2021میں 314بلنگ یونٹ کا اب تک کا سب سے زیادہ ریکارڈ
این ٹی پی سی نے اسٹینڈ الون کی بنیاد پر مالی سال 2021 میں 270.9بلنگ یونٹ کا پروڈکشن کیا،جو پچھلے سال کے مقابلے میں 4.3فیصد زیادہ ہے
این ٹی پی سی گروپ کی کُل قائم کردہ صلاحیت مالی سال 2021 کے 4160میگا واٹ کو ملا کر 5.96فیصد بڑھکر 65810میگاواٹ ہوچکی ہے
وزارت بجلی کے تحت مرکزی عوامی شعبہ کی ایک کمپنی این ٹی پی سی نے مالی سال 2021 میں اب تک کی اپنی سب سے زیادہ 314بی یو کا ریکارڈ بنایا،جو کہ پچھلے سال کے مقابلے میں 8.2فیصد کے اضافہ کو ظاہر کرتا ہے۔اسٹینڈ الون کی بنیاد پر مالی سال 2021میں این ٹی پی سی نے 270.9بی یو کا پروڈکشن کیا،جو پچھلے سال کے مقابلے میں 4.3فیصد زیادہ ہے۔این ٹی پی سی گروپ نے 1192.42 ایم یو اور 990.65 ایم یو  کی ایک دن میں اب تک کی سب سے زیادہ پروڈکشن درج کی ہے۔ کوئلہ پلانٹس نے 91.43فیصد کی موجودہ جز کے ساتھ 66فیصد کا پی ایل ایف درج کیا ہے۔
ایک دیگر کامیابی میں،اترپردیش میں سنگرولی یونٹ-1،این ٹی پی سی کی پہلی اور سب سے پرانی یونٹ ہے جو کہ 39سال پہلے قائم ہوئی تھی اور کوربا یونٹ -2 جو 37سال پہلے قائم کی گئی تھی ،دونوں نے 100فیصد سے زیادہ پی ایل ایف  حاصل کرلیا ہے۔سنگرولی اور کوربا اکائیوں کی شاندار کارکردگی این ٹی پی سی انجینئروں ،آپریشن اور رکھ رکھاؤ روایات اور این ٹی پی سی نظام کی مہارت کا ثبوت ہے۔این ٹی پی سی نے ڈسکام سے 100فیصد بل کی رقم کی ادائیگی حاصل کی ہے اور پہلی بار ادائیگی ایک لاکھ کروڑ روے کو پار کرگیا ہے۔
این ٹی پی سی گروپ کی کل قائم کردہ صلاحیت مالی سال 2021میں 4160میگاواٹ صلاحیت کے اضافے کے ساتھ 5.96فیصد بڑھکر 65810میگاواٹ ہوگئی۔ ایک اسٹینڈ الون بنیاد پر این ٹی پی سی کی صلاحیت 4.03فیصد بڑھکر 52385میگاواٹ ہوچکی ہے۔
بجلی پروڈکشن کے ساتھ ،این ٹی پی سی نے ای –موبیلیٹی،ویسٹ ٹو اینرجی جیسے مختلف نئے کاروباری شعبوں میں بھی کام کیا ہے اور مرکزکے زیر انتظام علاقوں میں بجلی سپلائی کےلئے بولی لگانے کے کام میں حصہ لیا ہے۔این ٹی پی سی گرین ہائڈروجن حل اور اپنے پلانٹ کمیپس میں فعال طورپر کیپٹو صنعتوں کی تلاش کر رہا ہے۔
این ٹی پی سی گروپ میں 26تجدید کاری پروجیکٹس سمیت 70پاور اسٹیشن ہیں۔ گروپ کے پاس زیر تعمیر 18 گیگاواٹ صلاحیت ہے،جس میں پانچ گیگاواٹ کی تجدید کاری توانائی پروجیکٹس بھی شامل ہیں۔ سستی قیمتوں پر ماحول کے مطابق توانائی پروجیکٹس کے ذریعہ سے بجلی کی بلا رکاوٹ سپلائی این ٹی پی سی کی اہم کامیابی رہی ہے۔
این ٹی پی سی سکیورٹی اور ماحولیات کے مسئلوں کو ترجیح میں رکھتے ہوئے اعلی ترین اعتبار اور صلاحیت حاصل کرنے کےلئے مسلسل کوشاں ہے۔توانائی کے شعبہ میں عالمی تبدیلیوں کے ساتھ، این ٹی پی سی مسلسل ای ایس جی پر زور دے رہی ہے اور اس نے پائیدار ترقی کےلئے مستحکم اعدادو شمار میں بہتری کرتے ہوئے مستقبل کی ترقی میں ضروری قابل تجدید پر اپنی توجہ مرکوز کی ہے۔ اس ایک انٹیگریٹیڈ اینجرجی کمپنی میں مثبت تبدیلی کےلئے مسلسل کوشش جاری ہے۔
وزارت خزانہ
انڈیا جی-20 انٹرنیشنل ٹیکسیشن پر ساؤتھ سینٹرکااجلاس ناگپور میں کامیابی کے ساتھ اختتام پذیر ہوا
اہم بین الاقوامی مسائل پر گلوبل ساؤتھ کے خیالات کو اجاگر کرنے کی کوشش کرنے کے لیے، ہندوستان کی G20 صدارت کے لیے وزیر اعظم جناب نریندر مودی کے وژن کو مدنظر رکھتے ہوئے، جنیوا میں قائم ایک بین الحکومتی پالیسی ریسرچ تھنک ٹینک، بھارت سمیت 55 ترقی پذیر ممالک پر مبنی ناگپور جنوبی سینٹر کے تعاون سے، نیشنل اکیڈمی آف ڈائریکٹ ٹیکسز  میں،یکم اور 2 جون 2023 کو بین الاقوامی ٹیکس سے متعلق دو روزہ پروگرام کا انعقاد کیا گیا۔
او ای سی ڈی/جی20 جامع فریم ورک آن بیس ایروشن اینڈ پرافٹ شفٹنگ  نے معیشت کے ڈیجیٹلائزیشن سے پیدا ہونے والے ٹیکس چیلنجوں سے نمٹنے کے لیے تاریخی دو ستونوں کے حل پر اتفاق کیا ہے۔ ہندوستانی ٹیکس ایڈمنسٹریٹرز اور پالیسی سازوں نے ڈیجیٹل معیشت کے ٹیکس لگانے اور عالمی کم از کم ٹیکس پر آئی ایف کے ’’دو ستونوں کے حل‘ پر غور کیا۔ اقوام متحدہ کی ٹیکس کمیٹی، ٹیکس جسٹس نیٹ ورک افریقہ، ویسٹ افریقن ٹیکس ایڈمنسٹریشن فورم  اور انڈیپنڈنٹ کمیشن فار ریفارم آف انٹرنیشنل کارپوریٹ ٹیکسیشن  سمیت، معروف کثیر الجہتی تنظیموں کے بین الاقوامی ٹیکس ماہرین نے گلوبل ساؤتھ ڈسکورس کو، دو - ستون کے حل، بطور پینلسٹ، مزید تقویت بخشی۔
بین لاقوامی ٹیکٹیشن سے متعلق جی20-ساؤتھ سینٹر صلاحیت سازی کے اجلاس میں ’’ دو ستونوں کا حل- گلوبل ساؤتھ کے لئے پیچیدگیوں کو سمجھنا‘‘ کےعنوان سے،دو ستونوں کے حل اور اس کے متبادلات پر دو پینل مباحثوں پر مشتمل تھا۔ تقریب کے دوران ہونے والی بات چیت میں ترقی پذیر معیشتوں کے لیے دو ستونوں کے حل کے اثرات پر توجہ مرکوز کی گئی۔ اس تقریب میں ٹیکس ٹریٹی گفت و شنید پر ایک ورکشاپ بھی شامل تھی۔ یہ تقریب ہندوستانی ایوان صدر کی جانب سے عالمی جنوبی نقطہ نظر کے ساتھ بین الاقوامی ٹیکس کے شعبے میں سینئر اور مڈل مینجمنٹ دونوں سطحوں کے ہندوستانی ٹیکس حکام کے لیے استعداد کار میں اضافے کی ایک پہل ہے۔
انڈین ریونیو سروس کے افسران کے لیے اعلیٰ تربیتی ادارہ این اے ڈی ٹی نے دو روزہ انڈین جی20 پریذیڈنسی اجلاس کی میزبانی کی۔ اس تقریب میں ایک ثقافتی شام بھی شامل تھی جہاں ریاست مہاراشٹر کی متحرک ثقافت کو شرکاء کے سامنے پیش کیا گیا اور اس کا اختتام غیر ملکی مندوبین کے لیے ناگپور کے شاندار ورثے کو دیکھنے کی سیر کے ساتھ ہوا۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 183.31 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 17.15 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،19 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,83,31,77,060
|
|
دستیاب خوراک
|
|
17,15,45,076
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 183.31کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.15کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
زراعت اور کاشتکاروں کی فلاح و بہبود کی وزارت
کسانوں کی یونینوں کے نمائندگان سے وگیان بھون نئی دلی میں دوستانہ اورکھلے ماحول میں گفت وشنید
کسانو ں کے ساتھ بات چیت کے لئے اگلی میٹنگ پانچ دسمبرکو ہوگی : جناب نریندرسنگھ تومر:
نئی دہلی، 04 دسمبر 2020 –کسانوں کی 40 یونینوں کے نمائندگان نےجنہیں مرکزی وزیرزراعت نے بات چیت کے لئے موعو کیا تھا، آج وگیان بھون میں جناب نریندر سنگھ ، وزیر زراعت ، پیوش گوئل ، وزیر خوراک ،صارفین امور عوامی نظام تقسیم ، ریلوے اور تجارت ، نیز جناب سوم پرکاش تجارت کے وزیر مملکت کے ساتھ گفت وشنید میں حصہ لیا۔یہ گفت وشنید کا چوتھا دور تھا ،جو دوستانہ او رکھلے ماحول میں چلا۔ یونینوں نے 5 دسمبرکو اگلی میٹنگ میں حصہ لینے سے اتفاق کیا ہے۔
بات چیت کے آغاز میں مرکزی وزیر زراعت نے کسانوں کی بہبود کے تئیں حکومت کی عہد بستگی کا اعادہ کیا۔ انہوں نے یونینو کے نمائندگان سے درخواست کی کہ وہ اپنا نقطہ نظر پیش کریں اور متنازعہ مسائل کو اجاگر کریں ۔کسانوں کی یونینوں کے نمائندگان نے تین قوانین کے آئینی جواز پر سوال اٹھائے ۔کسانوں نے ایے پی ایم سی کے معاملے کو اٹھایا ۔ انہوں نے کہا کہ اے پی ایم سی ، نجی منڈیوں اور تجارتی احاطوں کے درمیان منصفانہ روش اختیار کی جانی چاہئے ۔ انہوں نے یہ بھی کہا کہ اے پی ایم سی کے باہر تجارت کے لئے مناسب رجسٹریشن کی ضرورت ہے ۔ کسانوں کی یونینوں نے یہ بھی درخواست کی کہ ایم ایس پی نظام کو قانونی درجہ دیا جائے۔ نئے زرعی قوانین میں تنازعوں کے حل کے نظام کے تعلق سے یونیوں نے کہا کہ ایک متبادل تنازعہ نمٹانے کے نظا م کی ضرورت ہے۔اس کے علاوہ اس میٹنگ میں ٹھیکے پر زراعت کے لئے رجسٹریشن کی ضرورت کے مسئلے کو بھی اٹھایا گیا۔
زراعت اور کسانوں کی بہبود کے سکریٹری جناب سنجے اگروال نے زرعی قوانین کا تفصیلی تعارف کرایا ، وزارت زراعت کے ذریعہ کسانوں کی بہبود کے لئے کئے گئے اقدامات نیز لاک ڈاؤن کےدوران زراعت کو فائدہ پہنچانے والے اقدامات کی تفصیل بتائی ،جن سے رسد کے سلسلے کو فعال رکھا گیا۔ انہوں نے کہا کہ زرعی قوانین کو کسانوں کی بہبود کو نظر میں رکھ کر ہی وضع کیا گیا ہے۔
زراعت کے وزیر جناب تومر نے یونینوں کو یقین دہانی کرائی کہ کم از کم امدادی قیمت باقی رکھی جائے گی۔چنانچہ کسانوں کو اس بات کی فکر نہیں کرنی چاہئے کہ یہ ختم ہوجائے گی۔انہوں نے کسانوں کی تنظیموں کا شکریہ ادا کیا کہ انہوں نے اپنے خدشات کا اظہار کیا۔وزیر موصوف نے کسانوں کو یقین دہانی کرائی کہ ان کے ساتھ بات چیت کاسلسلہ جاری رکھا جائے گا۔
وزارت دفاع
سالانہ ہائیڈرو گرافک کانفرنس - سابق فوجیوں کے ساتھ بات چیت
نیشنل ہائیڈروگرافک آفس، دہرہ دون
ہر سال، نیشنل ہائیڈروگرافک آفس، دہرادون میں سالانہ ہائیڈروگرافک کانفرنس منعقد ہوتی ہے۔ کانفرنس کے دوران، آپریشنل ٹاسکنگ اور درپیش چیلنجوں، اگلے سیزن کے لیے تجویز کردہ سروے کے کام، اہلکاروں اور تربیت، تکنیکی ترقی کے پہلوؤں وغیرہ پر تبادلہ خیال کے ساتھ ساتھ جدید ترین ہائیڈرو گرافک معیارات، پریکٹس اور پالیسیوں پر تبادلہ خیال کیا جاتا ہے۔
کانفرنس کے موقع پر، اس سال تجربہ کار سروے سیلرز کے ساتھ بات چیت کا اہتمام کیا گیا۔ آئی این جہازوں کے کمانڈنگ آفیسروں اور یونٹس کے انچارج آفیسروں کے ساتھ کل 56 سابق فوجیوں نے تقریب میں شرکت کی۔ تقریب کی میزبانی حکومت ہند کے چیف ہائیڈرو گرافر نائب امیر بحریہ ادھیر اروڑہ نے کی۔
سابق چیف ہائیڈرو گرافر نائب امیر بحریہ بی آر راؤ  اس تقریب کے مہمان خصوصی تھے۔ بات چیت کے دوران میگزین ’کوآرڈینیٹس ورژن 2.0 - ڈائرکٹری آف ویٹرنز آف انڈین نیول ہائیڈروگرافک ڈیپارٹمنٹ‘ بھی جاری کیا گیا جو ہائیڈرو کیڈر کے تجربہ کار افسران اور سیلرز کا ایک جامع مجموعہ ہے۔
کیمیکلز اور فرٹیلائزر کی وزارت
تجربوں سے پتہ چلا ہے نینو یوریا سے کسانوں کی فصل میں اضافہ ہو سکتا ہے اور نائیٹروجن کی 50 فیصد تک بچت ہو سکتی ہے
نئی دہلی،06 اگست ،2021 / نینو فرٹی لائزر میں پودوں کی غذائیت کا کافی مادہ موجود ہوتا ہے، جس کی وجہ سائز پر منحصر خوبیاں، زیادہ زمینی حجم کا تناسب اور منفرد خاصیتیں ہیں۔ نینو فرٹی لائزرس پودوں کی غذائیت کافی احتیاط کے ساتھ جاری کرتے ہیں۔
دھان ، گیہوں ، سرسوں ، مکّا ، ٹماٹر، بند گوبھی، کھیرے ، شملہ مرچ ، پیاز وغیرہ جیسی مختلف فصلوں پر 7 آئی سی اے آر ریسرچ انسٹی ٹیوٹ / ریاستی زرعی یونیورسٹیوں میں زرعی تحقیق کے قومی نظام  کے ذریعے ربیع / زید 20-2019 کے دوران نینو نائیٹروجن کے تجربے شروع کیے۔ یہ تجربات زرعی و اقتصادی اعتبار سے مناسب ثابت ہوئے۔ ان سے اشارہ ملا کے نینو نائیٹروجن  سے کسانوں کی فصل میں اضافہ کیا جاسکتا ہے اور اس کے ساتھ ساتھ نائیٹروجن کی 50 فیصد تک بچت کی جا سکتی ہے۔
یہ جانکاری صحت اور خاندانی بہبود اور کیمیاوی مادوں و کیمیاوی کھادوں کے وزیر جناب منسکھ منڈویا نے راجیہ سبھا میں آج ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7540
(Visitor Counter : 119
وزارتِ تعلیم
ای ڈی سی آئی ایل نے ،سال 22-2021 کے لئے 16 کروڑ روپے کے ڈیویڈنڈ کی ادائیگی کی
حکومت ہند کی وزارت تعلیم کی منی رتن زمرہ – 1 سی پی ایس ای، ای ڈی سی آئی ایل  نے سال 22-2021 کے لئے 16 کروڑ روپے کے ڈیویڈنڈ کی ادائیگی کی ہے۔
حکومت ہند کی وزارت تعلیم کے مرکزی وزیر جناب دھرمیندر پردھان نے ، وزارت تعلیم میں سکریٹری  جناب کے سنجے مورتی، جناب راکیش راجن، اے ایس  اور وزارت تعلیم اور ای ڈی سی آئی ایل کے دیگر سینئر عہدیداران کی موجودگی میں 17 اکتوبر 2022 کو ، ای ڈی سی آئی ایل کے سی ایم ڈی جناب منوج کمار سے چیک وصول کیا۔
کمپنی نے مالی برس 22-21 کے دوران 428 کروڑ روپے کا، اب تک کا سب سے زیادہ لین دین کیا، جو کہ سابقہ سال کے لین دین کے مقابلے میں 29 فیصد زیادہ ہے۔ پی بی ٹی  بھی سب سے زیادہ 71 کروڑ روپے ریکارڈ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ع۔ ق ر۔
U-11539
(Visitor Counter : 66
شہری ہوابازی کی وزارت
جناب جیوتیرادتیہ ایم سندھیا نے ریاست میں ہوا بازی کے بنیادی ڈھانچے کو مستحکم کرنے کے لیے گوا کے وزیراعلیٰ کو خط لکھا
نئی دہلی:26؍ اگست، 2021۔شہری ہوا بازی کے مرکزی وزیر جناب جیوترادتیہ ایم سندھیا نے گوا کے وزیر اعلیٰ ڈاکٹر پرمود ساونت کو خط لکھ کر ریاست میں ہوا بازی کے بنیادی ڈھانچے کو مضبوط بنانے کے معاملات میں تیزی لانے میں ان کی ذاتی مداخلت کی درخواست کی ہے۔ اے اے آئی نے ملک میں مسافروں کی بڑھتی ہوئی طلب کو پورا کرنے کے لیے اگلے 4-5 سالوں میں 20000 کروڑ روپے کی لاگت سے ہوائی اڈوں کی ترقی اور توسیع کا کام شروع کیا ہے۔
جناب سندھیا نے ڈاکٹر پرمود ساونت کی توجہ ان مختلف مسائل پر مبذول کرائی ہے جو گوا میں ہوابازی کے شعبے سے متعلق مختلف منصوبوں کے نفاذ کو متاثر کر رہے ہیں۔ انہوں نے بتایا کہ بہت پہلے اے اے آئی نے گوا ایر پورٹ پر سٹی سائیڈ کار پارکنگ اور دیگر بنیادی ڈھانچے کے کام کے لیے 20.48 ایکڑ اراضی کی درخواست کی تھی۔ حصول کی لاگت اے اے آئی نے گوا کی ریاستی حکومت کو بھی ادا کی تھی۔ تاہم ریاستی حکومت کی جانب سے 15.50 ایکڑ رقبے کے حصول کے لیے نوٹیفکیشن جاری کیا گیا تھا، جس میں سے 9.23 ایکڑ ابھی تک اے اے آئی کے حوالے کرنا باقی ہے۔
-----------------------
ش ح۔م ع۔ ع ن
U NO: 8331
(Visitor Counter : 99
ریلوے کی وزارت
ریلوے کے بنیادی ڈھانچے کو مستحکم کرنے کیلئے سرکاری نجی شراکت داری کے اقدامات
ریلویز اور تجارت وصنعت کے وزیر جناب پیوش گوئل نے آج لوک سبھا میں ایک سوال کے تحریری جواب میں بتایا کہ یہ تخمینہ ہے کہ بھارتی ریلویز کو نیٹ ورک کی توسیع، صلاحیت میں اضافے، رولنگ اسٹاک کی شمولیت اور دیگر جدید کاری کے کاموں کیلئے 2030 تک تقریباً 50 لاکھ کروڑ روپئے کے اثاثہ سرمایہ کاری کی ضرورت ہوگی تاکہ مسافروں کو بہتر خدمات کی ڈلیوری اورمال برداری خدمات کو بہتر بنایاجاسکے اور نقل وحمل کےسیکٹر میں ماڈل حصہ داری کو بہتر کیاجاسکے۔ سرمایہ فنڈنگ میں خلیج کو پُر کرنے کیلئے اور جدید ترین ٹیکنالوجیوں کو شامل کرنے اور ریلویز کی صلاحیتوں کو بہتر بنانے کیلئے سرکاری نجی شراکت داری کو استعمال کرنے کا منصوبہ بنایا جارہا ہے۔ سرکاری نجی شراکت داری اقدامات میں سے ایک نجی کمپنیوں کو مدعو کرنا ہے کہ وہ آکر سرمایہ کاری کرے اور مسافروں کو عالمی معیار کی خدمات فراہم کرنے کیلئے چنندہ روٹوں پر جدید ترین ریک کو شامل کرے۔ اس اقدام کے حصے کے طور پر ریلویز کی وزارت نے تقریباً 109 ابتدائی اور اختتامی جوڑی ریلوے اسٹیشنوں  پر مسافر ٹرینوں کو چلانے کیلئے یکم جولائی 2020کو کوالیفکیشن کیلئے 12 درخواستیں  جاری کیے ہیں۔ اس کام کو ڈیزائن، بیلڈ،فائنانس اینڈ آپریٹکی بنیاد پر پی پی پی کے ذریعے کیا گیا ہے۔ یہ روٹس پورے انڈین ریلوے کے نیٹ ورک میں پھیلے ہوئے ہیں اور اس کی فہرست
http://www.indianrailways.gov.in/IndicativeRoutesfor12clusters.pdf.
کے نام سے پبلک ڈومین میں دستیاب ہے۔ تاہم ان تمام معاملوں میں ٹرین کو چلانے کی ذمہ داری اور سیفٹی سے متعلق سرٹیفکیشن بھارتی ریلویز کے ذمہ ہے۔
ابھی تک کوئی بھی بھارتی ریلویز میں چلنے والی ریگولر پسنجر ٹرین سروس پرائیویٹ آپریٹروں کے ذریعے نہیں چلائی جارہی ہے۔
-----------------------
م ن۔م ع۔ ع ن
U NO: 5515
(Visitor Counter : 54
وزیراعظم کا دفتر
وزیر اعظم نے سابق گورنر او پی کوہلی کی وفات پر تعزیت کی ہے
وزیر اعظم جناب نریندر مودی نے سابق گورنر جناب اوپی کوہلی کے انتقال پر گہرے رنج و غم کا اظہار کیا ہے۔
ایک ٹوئیٹ میں وزیر اعظم نے کہا:
’’جناب اوپی کوہلی جی کی وفات سے بہت دکھ ہوا ہے۔ انہوں نے دہلی میں پارٹی کو مضبوط بنانے میں ایک کلیدی کردار ادا کیا تھا۔ ایک رکن پارلیمنٹ اور ایک گورنر کی حیثیت سے ، انہوں نے عوامی فلاح و بہبود سے متعلق امور پر توجہ مرکوز کی۔ وہ تعلیمی شعبے کے تئیں بھی بہت پر جوش تھے۔ میری ہمدردیاں ان کے اہل خانہ کے ساتھ ہیں۔اوم شانتی‘‘
وزارت دفاع
وزارت دفاع نے ہندوستانی فضائیہ کی آپریشنل صلاحیت کو مزید تقویت دینے کے لیے،ایچ اے ایل سے چھ ڈورنیئر-228 طیاروں کے لیے 667 کروڑ روپے کے معاہدے پر دستخط کیے
وزارت دفاع نے 10 مارچ 2023 کو ہندوستانی فضائیہ  کے لیے، ہندوستان ایروناٹکس لمیٹڈ  سے 667 کروڑ روپے کی لاگت سے، چھ ڈورنیئر-228 طیاروں کی خریداری کے معاہدے پر دستخط کیے ہیں۔ اس طیارے کو فضائیہ، روٹ ٹرانسپورٹ رول اور مواصلاتی فرائض کے لیے استعمال کیا ہے۔ اس کے بعد، اسے آئی اے ایف کے ٹرانسپورٹ پائلٹس کی تربیت کے لیے بھی استعمال کیا گیا ہے۔ چھ طیاروں کی موجودہ لاٹ ایک اپ گریڈ شدہ ایندھن کی بچت والے انجن کے ساتھ پانچ بلیڈ کمپوزٹ پروپیلر کے ساتھ خریدی جائے گی۔
یہ طیارہ شمال مشرق کے نیم تیار/مختصر رن ویز اور ہندوستان کے جزیروں کی سلسلے سے مختصر فاصلے کے آپریشن کے لیے مثالی طور پر موزوں ہے۔ چھ طیاروں کا اضافہ، دور دراز علاقوں میں آئی اے ایف کی آپریشنل صلاحیت کو مزید تقویت دے گا۔
مواصلات اور اطلاعاتی ٹیکنالوجی کی وزارت
ٹیلی کام محکمہ نے ووڈافون آئیڈیا لمیٹیڈ اور ریلائنس جیو انفوکام کو گجرات میں 5جی کی ٹیسٹنگ کے لئے لائسنس اور اسپیکٹرم الاٹ کیے
نئی دہلی:11؍نومبر2021:
ٹیلی کام محکمہ  نے گجرات میں 5 جی ٹیسٹنگ کے لئے 27.05.2021 کو لائسنس اور اسپیکٹرم الاٹ کیے :
- ووڈافون آئیڈیا لمیٹیڈ کو گاندھی نگر ، منسا  اور اناوا،  میں اکوپمنٹ سپلائر کے طور پر نوکیا کے ساتھ ۔
- جام نگر  میں ریلائنس جیو انفوکام کو اکوپمنٹ سپلائر کے طور پر سیمسنگ کے ساتھ -
ٹیلی کام محکمہ کے تحت 5 جی کے لئے گجرات ایل ایس اے  کی اسٹیئرنگ کمیٹی، جس میں محکمہ کے ڈائریکٹرجناب سمیت مشرا، ڈائریکٹرجناب وکاس ددھیچ اور اسسٹنٹ ڈویژنل انجینئرجناب سوریش گوتم شامل ہیں، نے 11 نومبر 2021 کو ووڈافون آئیڈیا لمیٹیڈ اور نوکیا کی تکنیکی ٹیم کے ساتھ گاندھی نگر میں ٹیسٹنگ سائٹس کا دورہ کیا۔
ٹیم نے گاندھی نگر کے مہاتما مندر واقع 5 جی سائٹ پر ڈیٹا اسپیڈ کی جانچ کی، جو تقریباً 1.5 جی بی پی ایس – 4 جی سے تقریباً 100 گنا تیز پائی گئی۔ اسپیڈ ٹسٹ نان اسٹینڈالون 5 جی موڈ پر کیا گیا ۔
گجرات ایل ایس اے ڈی او ٹی کے ذریعہ ٹیسٹنگ سائٹ پر مندرجہ ذیل چار کیسز کا ٹیسٹ کیا گیا :
- 360 ڈگری ورچوئل ریئلٹی کنٹینٹ پلے بیک – یوجر5 جی پر کنٹینٹ پرووائیڈنگ سرور سے جڑتا ہے اور ورچوئل ریلٹی میں لوکیشن کا تجربہ کرتا ہے، جیسا کہ وہ ذاتی طور پر وہاں موجود ہو۔
- ورچوئل ریئلٹی کنکٹیڈ کلاس روم – 5 جی نیٹ ورم کے ذریعہ سے لائیو اسٹریمنگ کے ذریعہ دوردراز طلبا تک رسائی کی سہولت فراہم کرتا ہے۔ طلبا کو پرائیویٹ لیسن کا احساس ہوتا ہے جہاں وہ وائس چیٹ یا مشق کے ذریعہ استاد کے ساتھ بات چیت کرسکتا ہے۔
- 5 جی امرسیو گیمنگ – گیمرس کی سرگرمیوں کو آن لائن کیپچر کیا جاتا ہے اور 5 جی 360 ڈگری نیٹ ورک کے ذریعہ سے گیمنگ پلیٹ فارم پر بھیجا جاتا ہے، جس میں اسے پری ریکارڈنگ گیمنگ ویڈیو میں ضم کردیا جاتا ہے۔
- مصنوعی ذہانت سے آراستہ 360 ڈگری کیمرہ 360 ڈگری کیمروں سے ریئل ٹائم ویڈیو اسٹریم کو 5 جی نیٹ ورک کے ذریعہ اپ لوڈ کیا جاتا ہے اور اینڈ یوجرز کو حقیقی 360 ڈگری کا احساس ہوتا ہے اور ایکسٹرا آرٹیفیشیئل انٹلیجنس کے ساتھ وہ لوگ، تھیلے، بوتل، لیپ ٹاپ وغیرہ چیزوں کا بھی پتہ لگا سکتےہیں۔
- اسٹینڈالون 5 جی موڈ کا استعمال کرکے صارفین کے استعمال کے کیسز کی ٹیسٹنگ کی جارہی تھی۔
وزیراعظم کا دفتر
وزیراعظم نے قوم کو نئے سال کی مبارکباد دی
نئی دلّی ،یکم جنوری، 2022/
وزیراعظم جناب نریندر مودی نے قوم کو نئے سال کی مبارکباد پیش کی ہے۔
اپنے ایک ٹوئیٹ میں وزیراعظم نے کہا:
’’2022 مبارک
دعاگو ہوں کہ یہ سال سبھی کی زندگیوں میں ڈھیروں خوشیاں اور بہتر صحت لے کر آئے۔
ہم ترقی اور خوشحالی کی نئی بلندیوں پر جائیں اور اپنے عظیم مجاہدین آزادی کے خوابوں کوپورا کے لئے مزید محنت کریں۔‘‘